b'\n_START_ARTICLE_\nGrad \xc5\xa0patrjan\n_START_PARAGRAPH_\nGrad \xc5\xa0patrjan (nem\xc5\xa1ko Schloss Paternion) je nekdanji sede\xc5\xbe gospostva \xc5\xa0patrjan nad tr\xc5\xa1kim naseljem \xc5\xa0patrjan v spodnji Dravski dolini  na avstrijskem Koro\xc5\xa1kem.  Sedanji grad je plemi\xc5\xa1ka dru\xc5\xbeina Dietrichstein prezidala iz prej\xc5\xa1njega stolpastega gradu iz 12. stoletja. Iz sede\xc5\xbea gospostva \xc5\xa0patrjan, je danes v lasti dru\xc5\xbeine Foscari-Widmann-Rezzonico, v katerem je sede\xc5\xbe gozdne uprave velikih gozdov v lasti te dru\xc5\xbeine.\n_START_SECTION_\nZgodovina\n_START_PARAGRAPH_\nObmo\xc4\x8dje je od leta 1135 spadalo pod Ortenbur\xc5\xa1ko grofijo oziroma ortenbur\xc5\xa1ke grofe. Ti so domnevno na tem delu spodnje Dravske doline \xc5\xbee v 12. stoletju zgradili  stolpast grad, ki je bil  sede\xc5\xbe vitezov, njihovih ministerialov, in hkrati njihov urad. V ortenbur\xc5\xa1ki listini iz leta 1309 je omenjena ortenbur\xc5\xa1ka lastnina pri Sv. Paternianu. Sam grad \xc5\xa0patrjan pa se v pisnih dokumentih izrecno omenja prvi\xc4\x8d leta 1354. _NEWLINE_Zgodovinar Gustav Forstner  navaja, da so posest leta 1362 pridobili Celjski grofje, ki so jo imeli 92 let \xe2\x80\x93 do leta 1454. Na skromnem gradu so bili nastanjeni njihovi gradi\xc5\xa1\xc4\x8dani vazali.  Celjskim so po dolo\xc4\x8dbah miru iz Pusarnice med Gori\xc5\xa1kimi in Habsbur\xc5\xbeani kot lastniki sledili Habsbur\xc5\xbeani kot de\xc5\xbeelni knezi. Ti so posest dajali v zastavo, tako so jo ve\xc4\x8d let imeli v zastavi vitezi Aichelbur\xc5\xa1ki, ki so bili lastniki sosednjega urada Stockenboi; nekaj let pa so imeli v zastavi gospodje Bistri\xc5\xa1ki, lastniki sosednjega urada Bistrica._NEWLINE_Gospostvo \xc5\xa0patrjan se v listinah prvi\xc4\x8d pojavi \xc5\xa1ele leta 1523, ko je baron \xc5\xbdiga Dietrichstein posest zdru\xc5\xbeil s sosednjima uradoma Bistrica ob Dravi in uradom Stockenboi. To posest je leta 1518 hkrati kupil od Habsbur\xc5\xbeanov z namenom od tam upravljati z bli\xc5\xbenjimi rudniki srebra, svinca in \xc5\xbeeleza. Stari stolpast grad je \xc5\xbdiga prezidal v velik \xc5\xa1tirikrilni grad, ki je bil center njegove posesti. Leta 1519 je gospostvo pridobilo rudarsko pravico, naselje pod gradom pa leta 1930 tr\xc5\xa1ke pravice, kar je pove\xc4\x8dalo pomen in vrednost gradu. \xc5\xbdigov sin \xc5\xbdiga je leta  1582 \xc5\xa0patrjan zastavil svojemu upravniku Salomonu Zeidler-ju iz Bautzna in leta 1587 Moricu Kri\xc5\xa1tofu Khevenh\xc3\xbcller-ju iz Aichelberga. Leta 1599 je gospostvo \xc5\xa0patrjan pridobil Jernej (Bartlm\xc3\xa4) Khevenh\xc3\xbcller. Njegov dedi\xc4\x8d Hans VI. Khevenh\xc3\xbcller, je moral zaradi verskih razlogov (protestant) leta 1629 zapustiti Koro\xc5\xa1ko oziroma dr\xc5\xbeavo in se odre\xc4\x8di gospostvu oziroma ga prodati. Grad in gospostvo je kupil bene\xc5\xa1ki trgovec Hans Widmann po rodu iz Beljaka. Ta dru\xc5\xbeina je bila leta 1640 povzdignjena v barone in grofe, ki so prevzeli ime grofje Ortenbur\xc5\xa1ki.  Poslednja iz rodu Widmann grofica Elizabeta Maria Adrienne se je poro\xc4\x8dila z bene\xc5\xa1kim grofom Piero Foscari-jem. Lastniki gradu in velikega \xc2\xbbgozdnega gospodarstva\xc2\xab\xc2\xa0so \xc5\xa1e danes potomci plemenitih Foscari-Widmann-Rezzonico.'